 **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES
SOCIĀLO UN VESELĪBAS JAUTĀJUMU KOMITEJAS SĒDES PROTOKOLS Nr. 1**

Madonā

2025. gada 16. jūlijā

Sēde sasaukta plkst. 10:00

Sēdi atklāj plkst. 10:00

Sēde notiek klātienē, Saieta laukumā 1, Madonā.

Sēdes laikā tiek nodrošināta iespēja pieslēgties attālināti, izmantojot videokonferences platformu Zoom.

Sēdē tika veiks audioieraksts.

**Sēdi vada**: izpilddirektors Uģis Fjodorovs.

**Protokolē:** lietvede Baiba Bajāre.

**Sēdē piedalās deputāti**: Aigars Šķēls, Aivis Masaļskis, Artūrs Čačka, Dace Ozoliņa, Egils Bērziņš, Janīna Grudule, Zigfrīds Gora.

**Sēdē nepiedalās deputāti**: Māris Olte, Rūdolfs Medenis

**Sēdē piedalās:**

Administrācijas darbinieki (klātienē): Artūrs Leimanis – informācijas un tehnoloģijas nodaļas lietotāju atbalsta speciālists.

Administrācijas darbinieki (attālināti): Dace Cipule – lietvedības nodaļas vadītāja.

Pagastu un apvienību vadītāji un darbinieki (attālināti): Ilona Zalāne – Praulienas un Mētrienas pagastu pārvalžu vadītāja, Tālis Salenieks – Lubānas apvienības pārvaldes vadītājs, Elita Ūdre – Ērgļu apvienības pārvaldes vadītājs, Sandis Kalniņš – Aronas, Dzelzavas un Sarkaņu pagastu pārvalžu vadītājs, Artūrs Portnovs – Ļaudonas un Kalsnavas pagastu pārvalžu vadītājs.

Iestāžu vadītāji un darbinieki (klātienē): Ilze Fārneste – Madonas novada Sociālā dienesta vadītāja, Aina Pidika – Madonas novada Sociālā dienesta lietvede, Aina Kanča – Varakļānu Sociālā dienesta vadītāja.

Sēdes vadītājs Uģis Fjodorovs iepazīstina ar Madonas novada pašvaldības domes Sociālo un veselības jautājumu komitejas sēdes darba kārtību.

**DARBA KĀRTĪBA:**

**1. Par Sociālo un veselības jautājumu komitejas priekšsēdētāja ievēlēšanu**

ZIŅO: Uģis Fjodorovs

**1. Par Sociālo un veselības jautājumu komitejas priekšsēdētāja ievēlēšanu**

ZIŅO: Uģis Fjodorovs

Z. Gora Sociālo un veselības jautājumu komitejas priekšsēdētāja amatam iesaka virzīt Artūru Čačku.

Sēdes vadītājs aicina balsot par lēmuma projektu.

Pašvaldību likuma 40. panta pirmā līdz trešā daļa paredz, ka:

(1) Komitejas priekšsēdētāju, izņemot finanšu komitejas priekšsēdētāju, no savu locekļu vidus ievēlē, kā arī atbrīvo no pienākumu pildīšanas attiecīgā komiteja. Komitejas priekšsēdētājs ir ievēlēts, ja par kandidātu nobalso vairāk nekā puse klātesošo domes deputātu. Deputāts vienlaikus var būt ne vairāk kā divu komiteju priekšsēdētājs.

(2) Finanšu komiteju vada domes priekšsēdētājs. Domes priekšsēdētāja prombūtnes laikā finanšu komiteju vada finanšu komitejas vadītāja vietnieks.

(3) Komitejas priekšsēdētājs pašvaldības darba reglamentā noteiktajā kārtībā:

1) sagatavo jautājumus izskatīšanai komitejas sēdē;

2) sasauc un vada komitejas sēdi;

3) nodrošina komitejas lēmumu ierakstīšanu komitejas sēdes protokolā;

4) nodrošina komitejas sagatavoto domes lēmumu projektu, atzinumu un priekšlikumu iesniegšanu domes priekšsēdētājam;

5) ziņo par komitejas kompetencē esošiem jautājumiem domes sēdē, ja komiteja nav vienojusies, ka ziņo cits komitejas loceklis.

Pamatojoties uz Pašvaldību likuma 40. panta pirmo līdz trešo daļu, atklāti balsojot: ar 6 balsīm "Par" (Aigars Šķēls, Aivis Masaļskis, Dace Ozoliņa, Egils Bērziņš, Janīna Grudule, Zigfrīds Gora), "Pret" – nav, "Atturas" – nav, "Nepiedalās" – 1 (Artūrs Čačka), Madonas novada pašvaldības domes sociālo un veselības komiteja NOLEMJ:

1. Par Sociālo un veselības jautājumu komitejas priekšsēdētāju ievēlēt deputātu Artūru Čačku.

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.

Sēdi slēdz plkst. 10:10.

Sēdes vadītājs: U. Fjodorovs

Sēdes protokolētāja: B. Bajāre